Diari Oficial de la Generalitat Valenciana


Sumari del DOGV 4419, del 16-01-2003 (2003/293)

ORDE de 30 de desembre de 2002, de la Conselleria d'Economia, Hisenda i Ocupació, per la qual es regulen i convoquen subvencions destinades a la implantació de plans integrals d'ocupació per a determinats col·lectius amb especials dificultats d'inserció laboral, per a l'any 2003.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4419

Data del DOGV
:   16-01-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/293


Data del document
:   30-12-2002

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * suport econòmic
    * discapacitat
    * administració local
    * cambra de comerç i indústria
    * treballador d'edat avançada
    * atur de llarga duració
    * exclusió social
    * universitat
    * ajuda a l'ocupació
    * treball estacional
    * empresa privada
    * lluita contra l'atur
    * societat sense fins de lucre
    * ajuda pública

ORDE de 30 de desembre de 2002, de la Conselleria d'Economia, Hisenda i Ocupació, per la qual es regulen i convoquen subvencions destinades a la implantació de plans integrals d'ocupació per a determinats col·lectius amb especials dificultats d'inserció laboral, per a l'any 2003. [2003/293]
  
La situació actual del mercat de treball a la Comunitat Valenciana reflectix que la desocupació s'està convertint més en un problema qualitatiu que quantitatiu, en el qual les persones desocupades patixen, en nombrosos casos, una formació adequada en relació amb les ofertes existents, i inclús necessiten millorar les seues habilitats per a conéixer on estan les oportunitats d'ocupació, com superar una entrevista de treball o quines actituds han de mantindre en l'empresa a fi de conservar l'ocupació.
  
Esta dificultat s'està detectant en els treballadors desocupats pertanyents als col·lectius beneficiaris dels Plans Integrals d'Ocupació regulats en esta orde, com són els desocupats majors de 45 anys i els treballadors que estan en desocupació de llarga duració. En estos casos, l'objectiu de la Generalitat Valenciana, a través del Servici Valencià d'Ocupació i Formació (SERVEF), és aconseguir un ocupació estable per a estos treballadors, de manera que facilitarà la seua incorporació als programes d'itineraris gestionats per les entitats promotores d'estos, regulats en esta convocatòria, i a més incentivarà la seua contractació indefinida per empreses amb ajudes de 3.000 euros.
  
Així mateix, des d'esta convocatòria d'ajudes de foment d'ocupació també es donarà suport a col·lectius amb grans dificultats d'incorporació en el mercat laboral, com són les persones amb discapacitats físiques, psíquiques o sensorials, així com persones en situació de risc d'exclusió social (minories ètniques, immigrants, residents en barris d'acció preferent, extoxicòmans, exreclusos, etc.). Per a donar-los suport n'està prevista la inclusió en itineraris gestionats per entitats intermèdies i que la seua participació culmine en una ocupació que serà subvencionada per a les empreses que els contracten.
  
Per tant, ens trobem davant d'un context en què la inserció laboral dels desocupats no s'aconseguix només amb les ajudes directes dirigides a les empreses que generen ocupació, sinó que és necessària la col·laboració d'entitats intermèdies que es facen responsables d'un grup de desocupats a fi d'aconseguir la seua inserció a través d'un procés íntegre d'itinerari professional (entrevista inicial, informació, habilitats socials, orientació, formació, motivació, busca d'ocupació, acompanyament en l'empresa, etc.), desenrotllant estratègies i planificant actuacions per a la inserció de cada treballador desocupat.
  
Per això, esta nova convocatòria d'ajudes al foment de l'ocupació està dirigida, a més dels empleadors que contracten persones pertanyents a alguns dels col·lectius mencionats anteriorment, a estes entitats intermèdies (administracions locals, universitats, entitats que sorgisquen dels pactes territorials per l'ocupació, cambres de comerç situades en l'àmbit territorial de la Comunitat Valenciana i entitats sense ànim de lucre), que rebran suport provinent del Fons Social Europeu des del 2003 fins al 2006 a través de la Generalitat Valenciana finançant-se a càrrec del Programa Operatiu Integrat de la Generalitat Valenciana aprovat per Decisió de la Comissió C(2001) 249, de 7 de març del 2001.
  
També com a novetat s'inclou un programa que dóna suport a la mobilitat geogràfica de treballadors agrícoles en desocupació, amb el qual es pretén facilitar-los la seua participació en les diferents campanyes agrícoles, encara que això supose trasllats del seu domicili habitual i allotjaments concertats amb els empleadors que els contracten. En la gestió d'este programa es dóna suport a les entitats que s'encarreguen d'assegurar als desocupats agrícoles una continuïtat de la seua contractació per a les diverses campanyes agrícoles.
  
En virtut d'això, fent ús de les facultats conferides per la Llei 5/1983, de 30 de desembre, de Govern Valencià, i el Decret 90/2001 de 22 de maig del Govern Valencià, pel qual s'aprova el Reglament Orgànic i Funcional de la Conselleria d'Economia, Hisenda i Ocupació,
  
ORDENE
  
Capítol I
  
Disposicions generals
  
Article 1. Objecte de la subvenció
  
1. L'objecte de la present Orde és establir un programa d'ajudes econòmiques destinades a afavorir la generació de l'ocupació a la Comunitat Valenciana, a través de Plans Integrals d'Ocupació dirigit a determinats col·lectius de desocupats que patixen especials dificultats d'inserció sociolaboral.
  
2. Les ajudes que s'establixen en la present Orde només es concediran per a la millora de l'empleabilitat dels desocupats integrats en els corresponents Plans Integrals d'Ocupació, sempre que les accions d'inserció es duguen a terme a la Comunitat Valenciana.
  
Article 2. Àmbit dels Plans Integrals d'Ocupació
  
Les ajudes regulades en esta orde estan orientades a donar suport als Plans Integrals d'Ocupació dirigits als següents col·lectius de persones desocupades:
  
1. Desocupats majors de 45 anys.
  
2. Desocupats que tinguen la consideració de parats de llarga duració.
  
3. Discapacitats físics i sensorials amb un grau de minusvalidesa de, com a mínim, el 50%, i discapacitats psíquiques amb un grau de minusvalidesa del 33% o superior.
  
4. Persones amb risc d'exclusió social (extoxicòmans, exreclusos, minories ètniques, immigrants, jóvens menors de 30 anys residents en barris declarats d'acció preferent a l'empara del que disposa el Decret 157/1988, d'11 d'octubre, del Consell de la Generalitat Valenciana, o qualsevol altra situació amb un informe previ dels Servicis Socials competents).
  
5. Desocupats agrícoles que es desplacen de la seua residència habitual per a la prestació laboral.
  
Els requisits d'edat, desocupació, grau de minusvalidesa i situació d'exclusió social hauran de complir-se en el moment de la incorporació al programa d'inserció gestionat per l'entitat promotora beneficiària de les ajudes.
  
Les ajudes que es concedisquen a l'empara de la present orde tindran la consideració de subvencions públiques, i es regiran, en allò que no disposa esta, pel Text Refós de la Llei d'Hisenda Pública de la Generalitat Valenciana.
  
Article 3. Beneficiaris
  
Podran ser beneficiaris de les subvencions per al desenrotllament dels programes d'ocupació regulats en esta orde:
  
1. En qualitat d'entitats promotores dels itineraris d'inserció:
  
a) Les Administracions Locals, així com les entitats dependents o vinculades a una Administració Local, ubicades en l'àmbit territorial de la Comunitat Valenciana.
  
b) Les entitats que hagen subscrit pactes territorials per a l'ocupació a través de convenis de col·laboració amb la Conselleria d'Economia, Hisenda i Ocupació, de conformitat amb el que disposa l'orde de 29 de desembre del 2000, de la Conselleria d'Economia, Hisenda i Ocupació, que per la qual s'establixen les bases reguladores i el procediment general per a la concessió de subvencions del programa d'ocupació pública d'interés social i foment del desenrotllament local, o la que s'aplique, si és el cas, durant el període de vigència d'esta orde.
  
c) Les Universitats situades en l'àmbit territorial de la Comunitat Valenciana.
  
d) Cambres de Comerç situades en l'àmbit territorial de la Comunitat Valenciana.
  
e) Les entitats sense ànim de lucre que acrediten experiència en la realització de processos d'inserció laboral de desocupats.
  
2. En qualitat d'entitats empleadores les persones físiques i les entitats públiques i privades que, estant domiciliades i realitzant la seua activitat en el territori de la Comunitat Valenciana, contracten els desocupats participants en el Pla Integral d'Ocupació per a desenrotllar la seua activitat laboral en centres de treball radicats a la Comunitat Valenciana, d'acord amb els requisits i les condicions que s'establixen en esta orde.
  
CAPÍTOL II
  
Ajudes destinades als plans integrals d'ocupació
  
Article 4. Quantia i condicions de les ajudes
  
Les ajudes establides en este article estan destinades a les entitats promotores dels itineraris d'inserció i a les entitats empleadores que contracten els desocupats participants en estos itineraris. Estes ajudes s'establixen en atenció als plans integrals d'ocupació prevists en esta orde.
  
Article 5. Pla integral d'ocupació per a desocupats majors de 45 anys
  
1. Ajudes a l'entitat promotora del projecte:
  
1.1. La quantia màxima de les ajudes destinades a l'entitat promotora es determinarà pel SERVEF en funció del nombre de desocupats a atendre en l'itinerari d'inserció, així com en funció de les insercions que hauran d'aconseguir-se i que seran amb caràcter general d'un terç dels atesos.
  
1.2. El criteri per al càlcul de l'ajuda es basarà en els conceptes següents:
  
1.2.1. Per atenció al desocupat en el seu itinerari d'inserció a raó de 250 euros cada un dels desocupats participants en el projecte.
  
1.2.2. Una ajuda per un import de 3.000 euros per cada contracte indefinit i a jornada completa dels desocupats majors de 45 anys inserits i participants en el projecte. Si el contracte és temporal i a jornada completa, sempre que tinga una duració de, com a mínim, 6 mesos, l'ajuda serà de 750 euros.
  
1.2.3. Si estes contractacions foren a temps parcial, podran ser objecte de subvenció sempre que el contracte tinga almenys una duració de 20 hores setmanals, i es reduirà proporcionalment l'import de l'ajuda prevista.
  
1.2.4. Estes ajudes no es poden acumular respecte d'un mateix desocupat participant en el projecte, i per tant són incompatibles entre si. En el cas que concórreguen en el mateix desocupat diverses de les ajudes previstes en este apartat, a l'entitat promotora se li abonarà pel referit participant únicament l'ajuda de major import.
  
1.3. En la resolució d'atorgament s'establirà el nombre de demandants d'ocupació a atendre en els itineraris d'inserció, així com el percentatge de desocupats atesos que hauran d'obtindre una ocupació estable abans de la finalització del programa. La quantia aprovada serà el resultat d'aplicar el cost de 3.000 euros per les insercions estables previstes, i a això se sumarà l'import de 250 euros per l'atenció en els itineraris de la resta de demandants incorporats al programa.
  
1.4. L'entitat promotora haurà de tindre en compte en el projecte un nombre mínim de 50 insercions estables, si bé excepcionalment i per causes justificades l'administració podrà donar suport a projectes que continguen una previsió inferior.
  
2. Ajudes a l'entitat empleadora del projecte:
  
Una ajuda de 3.000 euros per cada contracte indefinit i a jornada completa dels desocupats participants en el projecte. Si este contracte indefinit fóra a temps parcial, podrà ser objecte de subvenció sempre que tinga almenys una duració de 20 hores setmanals, i es reduirà proporcionalment la quantia de l'ajuda. A més, els contractes hauran de celebrar-se durant la vigència del projecte subvencionat a l'entitat promotora dels itineraris, sense excedir el 31 d'octubre.
  
3. Este pla esta finançat pel Fons Social Europeu en un 65% a través del Programa Operatiu integrat de la Generalitat Valenciana aprovat per Decisió de la Comissió C(2001) 249, de 7 de març del 2001
  
Article 6. Pla integral d'ocupació per a desocupats que tinguen la consideració de parats de llarga duració
  
S'entendrà per parat de llarga duració aquell desocupat inscrit en els Centres SERVEF de la Generalitat Valenciana per un període de 365 dies.
  
1. Ajudes a l'entitat promotora del projecte:
  
1.1. La quantia màxima de les ajudes destinades a l'entitat promotora es determinarà pel SERVEF en funció del nombre de desocupats a atendre en l'itinerari d'inserció, així com en funció de les insercions que hauran d'aconseguir-se i que seran amb caràcter general d'un terç dels atesos.
  
1.2. El criteri per al càlcul de l'ajuda es basarà en els conceptes següents:
  
1.2.1. Per atenció al desocupat en el seu itinerari d'inserció a raó de 250 euros cada un dels desocupats participants en el projecte.
  
1.2.2. Una ajuda per un import de 3.000 euros per cada contracte indefinit i a jornada completa dels desocupats inserits i participants en el projecte. Si el contracte és temporal i a jornada completa, sempre que tinga una duració de, com a mínim, 6 mesos, l'ajuda serà de 750 euros.
  
1.2.3. Si estes contractacions foren a temps parcial, podran ser objecte de subvenció sempre que el contracte tinga almenys una duració de 20 hores setmanals, i es reduirà proporcionalment l'import de l'ajuda prevista.
  
1.2.4. Estes ajudes no es poden acumular respecte d'un mateix desocupat participant en el projecte, i per tant són incompatibles entre si. En el cas que concórreguen en el mateix desocupat diverses de les ajudes previstes en este apartat, a l'entitat promotora se li abonarà pel referit participant únicament l'ajuda de major import.
  
1.3. En la resolució d'atorgament s'establirà el nombre de demandants d'ocupació a atendre en els itineraris d'inserció, així com el percentatge de desocupats atesos que hauran d'obtindre una ocupació estable abans de la finalització del programa. La quantia aprovada serà el resultat d'aplicar el cost de 3.000 euros per les insercions estables previstes, i a això se sumarà l'import de 250 euros per l'atenció en els itineraris de la resta de demandants incorporats al programa.
  
1.4. L'entitat promotora haurà de prevore en el projecte un nombre mínim de 50 insercions estables, si bé excepcionalment i per causes justificades l'administració podrà donar suport a projectes que continguen una previsió inferior.
  
2. Ajudes a l'entitat empleadora del projecte:
  
Una ajuda de 3.000 euros per cada contracte indefinit i a jornada completa dels desocupats participants en el projecte. Si este contracte indefinit fóra a temps parcial, podrà ser objecte de subvenció sempre que tinga almenys una duració de 20 hores setmanals, i es reduirà proporcionalment la quantia de l'ajuda. A més, els contractes hauran de celebrar-se durant la vigència del projecte subvencionat a l'entitat promotora dels itineraris, sense excedir el 31 d'octubre.
  
3. Este pla està finançat pel Fons Social Europeu en un 65% a través del Programa Operatiu integrat de la Generalitat Valenciana aprovat per Decisió de la Comissió C(2001) 249, de 7 de març del 2001.
  
Article 7. Pla integral d'ocupació amb suport per a discapacitats
  
Este pla està dirigit a persones que discapacitat física i sensorial amb un grau de minusvalidesa de, com a mínim, el 50%, o una discapacitat psíquica amb un grau de minusvalidesa de, com a mínim, el 33%.
  
1. Ajudes a l'entitat promotora del projecte:
  
1.1. La quantia màxima de les ajudes destinades a l'entitat promotora es determinarà pel SERVEF en funció del nombre de desocupats a atendre en l'itinerari d'inserció, així com en funció de les insercions que hauran d'aconseguir-se.
  
1.2. El criteri per al càlcul de l'ajuda es basarà en els conceptes següents:
  
1.2.1. Per atenció al desocupat en el seu itinerari d'inserció a raó de 1.500 euros cada un dels desocupats participants en el projecte.
  
1.2.2. Per atenció als discapacitats que hagen sigut inserits en una empresa per mitjà de la intermediació de l'entitat promotora del projecte una ajuda de 750 euros, sempre que el contracte estiga en vigor dins del temps de duració del projecte subvencionat.
  
1.2.3. Una ajuda per un import de 3.000 euros per cada contracte de 3 mesos com a mínim i a jornada completa dels discapacitats participants en el projecte.
  
1.2.4. Si estes contractacions foren a temps parcial, podran ser objecte de subvenció sempre que el contracte tinga almenys una duració de 20 hores setmanals, i es reduirà proporcionalment l'import de l'ajuda prevista.
  
1.2.5. Estes ajudes no es poden acumular respecte d'un mateix desocupat participant en el projecte, i per tant són incompatibles entre si. En el cas que concórreguen en el mateix desocupat diverses de les ajudes previstes en este apartat, a l'entitat promotora se li abonarà pel referit participant únicament l'ajuda de major import.
  
1.3. En la resolució d'atorgament s'establirà el nombre de demandants d'ocupació a atendre en els itineraris d'inserció, on quedarà establit quin percentatge haurà d'obtindre una ocupació abans de la finalització del programa. La quantia aprovada serà el resultat d'aplicar el cost de 3.000 euros per les insercions previstes, i a això se sumarà l'import de 1.500 euros per l'atenció en els itineraris de la resta dels discapacitats demandants d'ocupació incorporats al programa. També s'especificarà en la resolució de concessió l'import de les ajudes per l'atenció dels discapacitats que hagen sigut inserits en empreses per mitjà de la intermediació de l'entitat promotora a raó de 750 euros per discapacitat atés, sempre que el contracte estiga en vigor dins del període de duració del projecte.
  
1.4. L'entitat promotora haurà de prevore en el projecte un nombre mínim de 25 insercions, si bé excepcionalment i per causes justificades l'administració podrà donar suport a projectes que continguen una previsió inferior.
  
2. Ajudes a l'entitat empleadora del projecte:
  
2.1. Una ajuda per un import de 6.900 euros per cada contracte indefinit i a jornada completa dels discapacitats participants en el projecte.
  
2.2. Una ajuda de 3.000 euros per cada contracte de 6 mesos com a mínim i a jornada completa dels discapacitats participants en el projecte, o de 1.500 euros en el cas que el contracte siga de 3 mesos com a mínim i a jornada completa.
  
2.3. Si estes contractacions foren a temps parcial, podrà ser objecte de subvenció sempre que el contracte tinga almenys una duració de 20 hores setmanals, i es reduirà proporcionalment la quantia de l'ajuda.
  
3. L'ajuda a l'entitat empleadora regulada en l'apartat 2 està sotmesa al règim d'ajudes de mínimis, establit en el Reglament (CE) núm. 69/2001 de la Comissió de 12 de gener del 2001, relatiu a l'aplicació dels articles 87 i 88 del Tractat CE a les ajudes de mínimis publicat en el DOCE de data 13.1.2001, en el cas que les entitats empleadores siguen empreses; persones físiques o jurídiques amb independència de la forma jurídica adoptada per a la seua constitució.
  
4. Este pla esta finançat pel Fons Social Europeu en un 70% a través del Programa Operatiu integrat de la Generalitat Valenciana aprovat per Decisió de la Comissió C(2001) 249, de 7 de març del 2001.
  
Article 8. Pla integral d'ocupació per a persones amb risc d'exclusió social
  
Este pla integral d'ocupació va destinat a persones en risc d'exclusió social (extoxicòmans, exreclusos, minories ètniques, immigrants, jóvens menors de 30 anys residents en barris declarats d'acció preferent a l'empara del que disposa el Decret 157/1988, d'11 d'octubre, del Consell de la Generalitat Valenciana, o qualsevol altra situació amb un informe previ dels Servicis Socials competents).
  
1. Ajudes a l'entitat promotora del projecte:
  
1.1. La quantia màxima de les ajudes destinades a l'entitat promotora es determinarà pel SERVEF en funció del nombre de desocupats a atendre en l'itinerari d'inserció, així com en funció de les insercions que hauran d'aconseguir-se.
  
1.2. El criteri per al càlcul de l'ajuda es basarà en els conceptes següents:
  
1.2.1. Per atenció al desocupat en el seu itinerari d'inserció a raó de 500 euros cada un dels desocupats participants en el projecte.
  
1.2.2. Una ajuda per un import de 3.000 euros per cada contracte de 6 mesos com a mínim i a jornada completa dels desocupats amb risc d'exclusió social inserits i participants en el projecte. En el cas que el contracte siga de, com a mínim, 3 mesos i a jornada completa, la quantia de la subvenció serà de 1.500 euros per cada un dels contractes de les persones participants en l'itinerari que reunisquen els requisits anteriorment mencionats.
  
1.2.3. Si estes contractacions foren a temps parcial, podrà ser objecte de subvenció sempre que el contracte tinga almenys una duració de 20 hores setmanals, i es reduirà proporcionalment la quantia de l'ajuda.
  
1.2.4. Estes ajudes no es poden acumular respecte d'un mateix desocupat participant en el projecte, i per tant són incompatibles entre si. En el cas que concórreguen en el mateix desocupat diverses de les ajudes previstes en este apartat, a l'entitat promotora se li abonarà pel referit participant únicament l'ajuda de major import.
  
1.3. En la resolució d'atorgament s'establirà el nombre de demandants d'ocupació a atendre en els itineraris d'inserció, on quedarà establit quin percentatge ha d'obtindre una ocupació abans de la finalització del programa. La quantia aprovada serà el resultat d'aplicar el cost de 3.000 euros per les insercions previstes, i a això se sumarà l'import de 500 euros per l'atenció en els itineraris de la resta dels demandants incorporats al programa.
  
1.4. L'entitat promotora haurà de prevore en el projecte un nombre mínim de 25 insercions, si bé excepcionalment i per causes justificades l'administració podrà donar suport a projectes que continguen una previsió inferior.
  
2. Ajudes a l'entitat empleadora del projecte:
  
2.1. Una ajuda per un import de 6.000 euros per cada contracte indefinit i a jornada completa de les persones en risc d'exclusió social participants en el projecte.
  
2.2. Una ajuda de 3.000 euros per cada contracte de 6 mesos com a mínim i a jornada completa dels desocupats amb risc d'exclusió participants en el projecte, o de 1.500 euros en el cas que el contracte siga de 3 mesos com a mínim i a jornada completa.
  
2.3. Si estos contractes foren a temps parcial, podrà ser objecte de subvenció sempre que el contracte tinga almenys una duració de 20 hores setmanals, i es reduirà proporcionalment la quantia de l'ajuda.
  
3. L'ajuda a l'entitat empleadora regulada en l'apartat 2 està sotmesa al règim d'ajudes de mínimis, establit en el Reglament (CE) núm. 69/2001 de la Comissió de 12 de gener del 2001, relatiu a l'aplicació dels articles 87 i 88 del Tractat CE a les ajudes de mínimis publicat en el DOCE de data 13.1.2001, en el cas que les entitats empleadores siguen empreses; persones físiques o jurídiques amb independència de la forma jurídica adoptada per a la seua constitució
  
4. Este pla esta finançat pel Fons Social Europeu en un 70% a través del Programa Operatiu integrat de la Generalitat Valenciana aprovat per Decisió de la Comissió C(2001) 249, de 7 de març del 2001.
  
Article 9. Pla integral de suport a la mobilitat geogràfica per a desocupats agrícoles
  
1. L'objecte d'este programa d'ajudes és oferir una continuïtat laboral als desocupats agrícoles afavorint la seua contractació en diverses campanyes agrícoles per mitjà de la col·laboració de les entitats promotores dels projectes.
  
2. La quantia màxima de les ajudes destinades a l'entitat promotora es determinarà pel SERVEF en funció del nombre de desocupats a atendre en l'itinerari d'inserció, així com en funció de les insercions que hauran d'aconseguir-se i que seran com a mínim d'un terç dels atesos.
  
3. El criteri per al càlcul de l'ajuda es basarà en els conceptes següents:
  
3.1. Per atenció al desocupat en el seu itinerari d'inserció a raó de 250 euros cada un dels desocupats participants en el projecte.
  
3.2. La quantia de l'ajuda serà de 1.800 euros destinats a l'entitat promotora per la inserció laboral per mitjà de contractes de 4 mesos com a mínim i a jornada completa de desocupats agrícoles que es desplacen de la seua residència habitual per a la prestació laboral. En este programa s'acceptarà la concertació de contractes amb distints empresaris per al mateix treballador, sempre que cada contracte tinga almenys la duració d'un mes.
  
3.3. Si el contracte de 4 mesos com a mínim fóra a temps parcial, podrà ser objecte de subvenció sempre que tinga almenys una duració de 20 hores setmanals, i es reduirà proporcionalment la quantia de l'ajuda.
  
3.4. Estes ajudes no es poden acumular respecte d'un mateix desocupat participant en el projecte, i per tant són incompatibles entre si. En el cas que concórreguen en el mateix desocupat diverses de les ajudes previstes en este apartat, a l'entitat promotora se li abonarà pel referit participant únicament l'ajuda de major import.
  
Article 10. Resolució de concessió de les ajudes
  
1. La competència per a concedir i resoldre sobre les sol·licituds de les entitats promotores correspon al director general del SERVEF, i la competència per a resoldre sobre les sol·licituds de les entitats empleadores correspon als directors territorials d'Ocupació, per delegació del director general del SERVEF.
  
2. El termini màxim per a resoldre i notificar la resolució procedent serà de tres mesos a comptar des de l'endemà de la presentació de la sol·licitud en qualsevol dels registres d'entrada del SERVEF, en el cas que esta s'efectuara una vegada publicada l'orde per la qual es dóna publicitat a les línies de crèdit i a l'import global màxim destinat a la concessió d'estes ajudes. En cas contrari, el termini s'iniciarà a partir de l'endemà de la dita publicació.
  
3. Transcorregut el termini anterior sense que s'haja dictat i notificat cap resolució expressa, s'entendrà desestimada la pretensió per silenci administratiu, de conformitat amb el que preveu l'article 44.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per Llei 4/99, de 13 de gener, en relació amb el que disposa l'article 55 de la Llei 9/2001, de 27 de desembre, de Mesures Fiscals, de Gestió Administrativa i d'Organització de la Generalitat Valenciana, i això sense perjuí que subsistisca l'obligació legal de resoldre sobre la sol·licitud.
  
4. La resolució de concessió de les ajudes fixarà expressament la seua quantia econòmica, així com el nombre de desocupats participants a atendre en l'itinerari d'inserció i el nombre d'insercions laborals previstes, i incorporarà, si és el cas, les condicions, obligacions i determinacions accessòries a què ha de subjectar-se el beneficiari d'estes, i es notificarà als interessats en els termes prevists en l'article 58 de la llei 30/92, abans mencionada.
  
5. Les resolucions que es dicten pel director general del SERVEF, que esgota la via administrativa, i contra elles els interessats podran interposar recurs contenciós administratiu en el termini de dos mesos, a comptar des de l'endemà de la seua notificació, davant de la sala Contenciosa Administrativa del Tribunal Superior de Justícia de la Comunitat Valenciana, d'acord amb el que establixen els articles 10.1.a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o, potestativament, recurs de reposició davant d'este mateix òrgan en el termini d'un mes, computats en els termes ja mencionats, de conformitat amb el que disposen els articles 116 i 117 de la llei 30/1992, de Règim Jurídic de les Administracions Públiques i del Procediment Administratiu Comú, en la redacció donada per la llei 4/1999, de 13 de gener, i això sense perjuí de la possibilitat que els interessats puguen exercitar, si és el cas, qualsevol altre que estimen procedent.
  
Davant de la desestimació per silenci administratiu, podrà interposar-se un recurs idèntic, en el termini de sis mesos des que haguera finalitzat el termini que per a dictar i notificar la resolució expressa es menciona en el punt 2 d'este article, tot això de conformitat amb el que disposa l'article 46.1 de la Llei 29/98, de 13 de juliol, reguladora de la Jurisdicció Contenciosa Administrativa; i sense perjuí del que disposen els articles 116 i 117, abans mencionats.
  
Article 11. Resolució d'incidències
  
1. Els òrgans competents per a resoldre les incidències que es produïsquen amb posterioritat a la concessió, com ara pròrrogues de terminis, modificacions justificades o qualsevol variació de les condicions particulars de la concessió seran els directors territorials d'Ocupació, per delegació del director general del SERVEF.
  
2. L'entitat beneficiària haurà de comunicar a la Direcció Territorial d'Ocupació corresponent, durant el termini de vigència de l'expedient, la sol·licitud o concessió d'altres ajudes públiques o privades que haguera sol·licitat o obtingut per al mateix projecte o actuació que se subvenciona per mitjà de la present orde.
  
Article 12. Minoració i resolució de les ajudes concedides
  
1. La justificació parcial de l'ajuda concedida donarà lloc a la minoració de la subvenció.
  
2. L'incompliment pel beneficiari de qualssevol requisits, obligacions, condicions, i la resta de circumstàncies que van donar lloc a l'atorgament de la subvenció, donarà lloc a la incoació, per l'òrgan competent, del corresponent expedient, que podrà finalitzar si és el cas amb la resolució de la subvenció concedida, i l'obligació de reintegrar les ajudes percebudes i els interessos de demora des del moment del pagament d'esta. En la tramitació del procediment es garantirà el dret de l'interessat a l'audiència.
  
Article 13. Control de les ajudes
  
1. Correspondrà a les Direccions Territorials d'Ocupació dur a terme la funció de control de les subvencions concedides, així com l'avaluació i seguiment del present programa, en col·laboració amb la comissió de Valoració i Seguiment dels Plans prevista en l'article 17 d'esta orde.
  
2. Per a la realització d'estes funcions s'utilitzaran tots els mitjans que estiguen a disposició del SERVEF, inclús la contractació amb tercers, i la col·laboració en el marc que corresponga amb la Inspecció de Treball i la Seguretat Social.
  
3. El beneficiari estarà obligat a sotmetre's a les actuacions de control financer de la Intervenció General i, si és el cas, de les institucions comunitàries, per estar les ajudes finançades pel Fons Social Europeu.
  
CAPÍTOL III
  
Subvencions per a les entitats promotores
  
dels itineraris d'inserció laboral
  
Article 14. Presentació de sol·licituds, documentació i termini
  
1. Les entitats promotores dels itineraris d'inserció, definides en l'article 3 d'esta orde, presentaran la sol·licitud d'ajuda en imprés normalitzat, junt amb la documentació requerida, en les Direccions Territorials d'Ocupació, sense perjuí de poder presentar-la en els altres llocs prevists en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/99.
  
La documentació que acompanye la sol·licitud es presentarà en dos còpies i original, que serà tornada després de ser compulsada.
  
2. Amb caràcter general, la sol·licitud haurà d'acompanyar-se dels següents documents que s'assenyalen a continuació:
  
a) Documentació acreditativa i identificativa de l'entitat sol·licitant i del seu representant legal. Les entitats sense ànim de lucre hauran de presentar una còpia compulsada de l'escriptura pública de constitució i dels estatuts on conste que disposen de personalitat jurídica i no tenen fins lucratius. S'exceptua les Administracions locals o entitats públiques de la presentació d'estos documents, entenent als efectes d'esta orde per Administracions Públiques i entitats de dret públic, les Administracions i entitats a què es referix l'article 2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
b) Documentació acreditativa d'estar al corrent de les obligacions tributàries i amb la Seguretat Social, de conformitat amb el que disposa l'Ordre de 30 de maig de 1996, de la Conselleria d'Economia i Hisenda (DOGV núm. 2.775), la validesa de la qual haurà d'estendre's a la data d'acabament del termini de presentació de sol·licituds. Entre esta documentació, i només respecte d'aquella que corresponga a l'Agència Estatal Tributària, haurà d'aportar-se:
  
- Autorització expressa al Servici Valencià d'Ocupació i Formació per a demanar davant de l'Agència Estatal de l'administració Tributària les dades tributàries expressives d'estar al corrent en el compliment de les obligacions fiscals, per mitjà de l'emplenament del corresponent model normalitzat.
  
- En el supòsit de no-autorització, haurà de presentar-se certificat d'estar al corrent de les obligacions tributàries, la validesa del qual haurà d'estendre's a la data d'acabament del termini de presentació de sol·licituds.
  
c) Dades de domiciliació bancària, segons el model normalitzat (fitxa de manteniment de tercers), en dos exemplars originals.
  
d) Memòria explicativa del Projecte, que contindrà necessàriament una memòria d'activitats i una memòria econòmica. La presentació de la memòria explicativa es considera requisit imprescindible per a entrar a valorar la dita sol·licitud. Els epígrafs mínims de la memòria d'activitats i de la memòria econòmica són els que s'especifiquen en els articles següents.
  
3. Quan la sol·licitud no reunisca els requisits assenyalats en l'article 70 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o no s'acompanye la documentació que d'acord amb esta orde resulte exigible, es requerirà l'interessat conforme al que disposa l'article 71.1 perquè en el termini de 10 dies, esmene la falta o acompanye els documents preceptius, amb indicació que, si no ho fera així, se li tindrà per desistit de la seua petició, i es procedirà a l'arxiu de la sol·licitud en els termes prevists en l'article 42 de la citada llei.
  
4. L'Administració podrà demanar de la persona o entitat sol·licitant l'aportació addicional d'altres documents o dades aclaridores que estime necessaris per a resoldre millor sobre la sol·licitud presentada.
  
5. El termini de presentació de sol·licituds serà d'un mes a comptar des de l'endemà de la publicació d'esta orde en el Diari Oficial de la Generalitat Valenciana.
  
Article 15. Contingut i presentació de la Memòria d'Activitats
  
La memòria d'activitats farà referència com a mínim als aspectes següents:
  
1. Denominació del projecte.
  
2. Memòria d'activitats del projecte, incloent-hi una enumeració detallada de cada una de les accions que el componen. En este apartat i als efectes de complir el que preveu el Reglament (CE) núm. 1159/2000 de la Comissió de 30 de maig del 2000, sobre activitats d'informació i publicitat que han de dur a terme els Estats Membres en relació amb les intervencions dels Fons Estructurals, el sol·licitant de l'ajuda haurà de prevore i pressupostar les mesures que adopte en matèria d'informació i publicitat.
  
3. Descripció de l'experiència de l'entitat sol·licitant en la realització de processos d'inserció laboral de desocupats que hagen sigut objecte de subvenció pública en programes de foment d'ocupació.
  
4. Relació de mitjans materials i recursos humans de què disposa o es dotarà el sol·licitant, en la qual s'especifiquen les condicions d'aquells i l'historial i capacitats d'estos (currículum professional), amb indicació dels que s'afectaran per a dur a terme les accions proposades. Es detallarà la situació jurídica de l'immoble o els immobles on es desenrotllarà el projecte, indicant si es tracta de béns propis de l'entitat o en lloguer, així com si l'entitat pot estar en disposició d'ells en el moment de presentació de la sol·licitud i, en cas contrari, el temps que estima necessari poder aconseguir-ne la disponibilitat.
  
5. Lloc on es desenrotllaran les accions.
  
6. Calendari del projecte amb indicació de la data prevista d'inici i finalització d'este. Les actuacions es desenrotllaran dins de l'any natural, tenint en compte que la data límit de finalització del projecte és el 31 d'octubre. També s'especificarà la duració de les distintes actuacions o fases intermèdies que tinguen una entitat pròpia a juí del promotor en el desplegament i execució del projecte.
  
7. El nombre d'insercions previstes en el projecte. En este apartat caldrà considerar les insercions mínimes exigibles en la regulació del pla.
  
8. Relació d'entitats empleadores que estiguen disposades a col·laborar en el projecte.
  
Tots els aspectes detallats en la memòria d'activitats hauran de ser omplits segons el model normalitzat que serà facilitat en les Direccions Territorials d'Ocupació, i que podrà trobar-se publicat en la web del SERVEF (www.servef.com).
  
Article 16. Contingut i presentació de la Memòria Econòmica
  
La memòria econòmica farà referència com a mínim als aspectes següents:
  
1. Previsió del cost del projecte. Es detallaran els gastos específics associats a la seua execució excloent-ne els imposts.
  
2. Els gastos salarials del personal específicament contractat per a desenrotllar el projecte no podran superar en el cas del personal de suport els 1.500 euros mensuals per treballador, i en el cas del personal tècnic 2.100 euros mensuals per treballador.
  
3. Els gastos de la resta del personal de l'entitat promotora que no haja sigut contractat en la gestió del projecte però que vaja a col·laborar en la seua gestió, i sempre que no hagen sigut objecte de subvenció per qualsevol programa de foment d'ocupació, podran imputar-se fins al límit màxim del 10% del cost total del projecte i 2.100 euros mensuals per treballador.
  
4. Els gastos de formació per als desocupats que, si és el cas, es duguen a terme per mitjans externs no podran superar el 5% del cost total del projecte.
  
5. L'import dels gastos corrents imputables al projecte no podrà superar el 20% del cost total del projecte.
  
6. Els gastos de dietes i gastos de desplaçament es podran imputar al projecte amb un límit màxim del 5% del cost total del projecte.
  
7. Caldrà fer una previsió de gastos d'informació i publicitat del projecte de conformitat indicant-se que el projecte ha sigut finançat pel Fons Social Europeu d'acord amb el que preveu el Reglament (CE) núm. 1.159/2000 de la Comissió, de 30 de maig, sobre les activitats d'informació i publicitat que han dur a terme els Estats Membres en relació amb les intervencions dels Fons Estructurals, estos gastos podran imputar-se al projecte amb el límit del 3% del cost total del projecte.
  
8. Recursos econòmics disponibles per l'entitat sol·licitant, especificant els recursos propis que es destinaran al finançament del projecte, i indicant el percentatge que representen respecte del seu cost total.
  
Tots els aspectes detallats en la memòria econòmica hauran de ser omplits segons el model normalitzat que serà facilitat en les Direccions Territorials d'Ocupació, i que podrà trobar-se publicat en la web del SERVEF (www.servef.com).
  
Article 17. Criteris per a la concessió de les ajudes
  
1. Es constituirà una Comissió de Valoració i seguiment dels Plans que estarà formada per cinc membres amb la composició següent: el cap de l'Àrea de Foment d'Ocupació o persona en qui delegue, que actuarà com a president, i 4 vocals, un per cada Servici Territorial de Foment d'Ocupació i un representant de l'Àrea de Foment d'Ocupació, que actuarà com a secretari.
  
2. Esta Comissió avaluarà els projectes, atenent les següents condicions de priorització:
  
a) L'experiència acreditada de l'entitat sol·licitant en la realització de processos d'inserció laboral de desocupats i que hagen sigut objecte de subvenció pública en programes de foment d'ocupació que tinguen el suport de les Administracions Públiques.
  
b) Dotació d'equipament i instal·lacions del centre adequades al desenrotllament del projecte.
  
c) Currículum professional de les persones que hagen de ser contractades per a la gestió del projecte a subvencionar i del personal propi de l'entitat que haja de col·laborar-hi.
  
d) Relació d'entitats empleadores que estarien disposades a col·laborar amb l'entitat promotora del projecte contractant els desocupats que realitzen l'itinerari.
  
e) Esforç cofinançador de l'entitat promotora.
  
f) El projecte presentat segons els aspectes detallats en la memòria explicativa regulada en esta orde, amb especial referència a les accions previstes per als desocupats en els itineraris, així com els objectius d'inserció que es prevegen.
  
g) L'àmbit geogràfic en què es desenrotllen les actuacions previstes en el projecte.
  
3. Tramitats els expedients, seran remesos a la Comissió de Valoració i seguiment que atenent els criteris establits en el punt anterior, alçarà acta en la qual es determinaran els projectes seleccionats, així com l'import de l'ajuda que individualment s'ha assignat a cada un.
  
Article 18. Funcionament del Pla Integral d'Ocupació
  
1. Els centres SERVEF remetran a les entitats beneficiàries un nombre suficient de desocupats del col·lectiu pertanyent a este pla perquè siguen atesos per estes a través d'un itinerari d'inserció que incloga l'orientació professional, ensinistrament per a l'ocupació, motivació i en general, el suport necessari per a la integració laboral d'estos. En el cas que estos desocupats causaren baixa en el programa, l'entitat promotora haurà de comunicar la causa de la baixa del participant, i la dita vacant serà reposada pel Centre SERVEF corresponents.
  
2. El desocupat participant, abans de la seua incorporació al projecte, i amb caràcter previ a l'inici de l'itinerari d'inserció subscriurà davant de l'entitat promotora, un document pel qual s'hi adherix i es compromet a realitzar-lo en la seua integritat, excepte per causes justificades.
  
3. En la resolució de concessió s'indicarà a l'entitat promotora el nombre de persones desocupades que hauran de ser ateses en l'itinerari d'inserció i el nombre d'insercions laborals estables que cal realitzar. Les entitats beneficiàries hauran d'inserir laboralment un nombre de desocupats igual almenys al que s'indique en la resolució de concessió en atenció al col·lectiu objecte d'este pla, i en relació amb el nombre de persones remeses pels Centres SERVEF, i es reduirà proporcionalment l'import total de la subvenció si no s'aconseguix este objectiu. Amb caràcter general l'objectiu d'inserció sobre els demandants d'ocupació inclosos en l'itinerari, en concepte d'usuaris atesos, arribarà almenys al 33% d'estos.
  
4. El nombre de desocupats pertanyents al col·lectiu objecte d'este pla, que serà remés pels Centres SERVEF, serà determinat per l'administració en funció de la memòria explicativa i de les previsions contingudes en el projecte presentat per l'entitat sol·licitant, així com en funció dels criteris de priorització establits en esta orde.
  
Article 19. Justificació i liquidació de les ajudes
  
1. La presentació de justificacions haurà de tindre lloc en el termini que s'especifique en la resolució i, en tot cas, com a data límit el 20 de novembre del 2003.
  
2. La subvenció concedida es destinarà al compliment de la finalitat i les obligacions contingudes en la resolució de concessió. El beneficiari haurà d'elaborar una memòria final en què es resumisquen totes les activitats realitzades en el projecte. Així mateix, haurà d'acompanyar a esta un informe individualitzat de la participació de cada desocupat en l'itinerari d'inserció i una fitxa firmada pel desocupat en què s'acredite la seua presència en les distintes activitats previstes en el projecte.
  
3. La liquidació de la subvenció s'efectuarà per mitjà de l'acreditació del gasto efectivament realitzat amb l'aportació de les factures o de documents comptables de valor probatori equivalent. A esta documentació s'acompanyarà un document en imprés normalitzat firmat pel treballador, l'entitat empleadora i l'entitat promotora, que acreditarà que s'ha realitzat la contractació del desocupat en els termes establits en esta orde.
  
4. La subvenció concedida es destinarà a finançar el gasto aprovat. Es consideraran elegibles amb les limitacions que a continuació s'especifiquen els gastos següents:
  
a) Gastos salarials (nòmines i assegurances socials) del personal tècnic i de suport contractat específicament per al desenrotllament del projecte, amb el límit màxim de 2.100 euros mensuals per al personal tècnic i 1.500 euros per al personal de suport.
  
b) Els gastos de formació que, si és el cas, es duguen a terme per mitjans externs no podran superar el 5% del cost total aprovat del projecte; havent d'acompanyar, en este cas, documentació suficient de l'acord o contracte subscrit entre l'empresa i l'entitat promotora del projecte.
  
c) Gastos del personal propi de l'entitat, és a dir, no contractat expressament per a la realització del projecte i que no haja sigut objecte de subvenció per algun programa de foment d'ocupació, amb el límit màxim de 2.100 euros mes/treballador. Per este concepte no es podrà justificar més del 10% del cost total aprovat del projecte.
  
d) Gastos corrents (aigua, electricitat, telèfon, arrendaments, etc.), amb un límit màxim del 20% del cost total aprovat del projecte.
  
e) Dietes, gastos de desplaçament amb un límit del 5% del cost total aprovat del projecte
  
f) Gastos d'informació i publicitat considerant el que preveu el Reglament (CE) núm. 1.159/2000 de la Comissió, de 30 de maig, sobre activitats d'informació i publicitat que han de dur a terme els Estats Membres en relació amb les intervencions dels Fons Estructurals, amb el límit màxim del 3% del cost total aprovat del projecte.
  
5. Es podran lliurar bestretes de les ajudes en els termes i límits establits en el Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991.
  
6. Els directors territorials d'Ocupació, per delegació del director general del SERVEF, seran els competents per al reconeixement de l'obligació i proposta de pagament de l'ajuda concedida.
  
Article 20. Incompatibilitats
  
Les entitats promotores no podran acollir-se a les ajudes establides per a les entitats empleadores respecte dels participants en els projectes beneficiaris d'ajuda que elles promoguen.
  
Les ajudes a les entitats promotores a l'empara dels plans d'ocupació prevists en esta orde són incompatibles amb qualsevol altra ajuda de foment d'ocupació que tinguen el mateix objecte.
  
Article 21. Obligacions del beneficiari
  
Són obligacions del beneficiari:
  
1. Acreditar la realització de l'activitat que fonamenta la concessió de l'ajuda, així com el compliment dels requisits i condicions que determinen eixa concessió.
  
2. Facilitar totes les dades i la informació, en qüestions relacionades amb les subvencions concedides, que li siguen requerits pel SERVEF, així com comunicar a este les incidències i variacions que es produïsquen amb relació a aquelles.
  
3. Complir les obligacions imposades per la legislació específica aplicable.
  
4. Als efectes de difusió pública s'indicarà que el projecte ha sigut finançat pel Fons Social Europeu d'acord amb el que preveu el Reglament (CE) núm. 1.159/2000 de la Comissió, de 30 de maig, sobre les activitats d'informació i publicitat que han de dur a terme els Estats Membres en relació amb les intervencions dels Fons Estructurals.
  
CAPÍTOL IV
  
Subvencions per a les entitats empleadores
  
Article 22. Presentació de sol·licituds, documentació i termini
  
1. Les entitats empleadores dels itineraris d'inserció, definides en l'article 3 d'esta orde, presentaran la sol·licitud d'ajuda en un imprés normalitzat, junt amb la documentació requerida en les Direccions Territorials d'Ocupació, sense perjuí de poder presentar-la en els altres llocs prevists en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
2. Amb caràcter general, la sol·licitud haurà d'acompanyar-se dels següents documents que a continuació s'assenyalen:
  
a) Documentació acreditativa i identificativa de l'entitat sol·licitant i del seu representant legal. Les entitats sense ànim de lucre hauran de presentar una còpia compulsada de l'escriptura pública de constitució i dels estatuts on conste que disposen de personalitat jurídica i no tenen fins lucratius. S'exceptua les Administracions locals o entitats públiques de la presentació d'estos documents, entenent als efectes d'esta orde per Administracions Públiques i entitats de dret públic les Administracions i entitats a què es referix l'article 2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
b) Documentació acreditativa d'estar al corrent de les obligacions tributàries i amb la Seguretat Social, de conformitat amb el que disposa l'Ordre de 30 de maig de 1996, de la Conselleria d'Economia i Hisenda (DOGV núm. 2.775), la validesa de la qual haurà d'estendre's al moment de l'atorgament de la subvenció. Entre esta documentació, i només respecte d'aquella que corresponga a l'Agència Estatal Tributària, haurà d'aportar-se:
  
- Autorització expressa al Servici Valencià d'Ocupació i Formació per a demanar davant de l'Agència Estatal de l'administració Tributària les dades tributàries expressives d'estar al corrent en el compliment de les obligacions fiscals, per mitjà de l'emplenament del corresponent model normalitzat.
  
- En el supòsit de no-autorització, haurà de presentar-se certificat d'estar al corrent de les obligacions tributàries, la validesa del qual haurà d'estendre's al moment de l'atorgament de la subvenció.
  
c) Dades de domiciliació bancària segons el model normalitzat (fitxa de manteniment de tercers) en dos exemplars originals.
  
d) Còpia del contracte de treball indefinit o si és el cas temporal que dóna lloc a l'ajuda, degudament registrat pel Centre SERVEF i alta del treballador en la Seguretat Social.
  
e) Declaració responsable que les contractacions realitzades no estan compreses en els supòsits prevists en l'article que arreplega les exclusions.
  
f) Consentiment exprés, per part del beneficiari, autoritzant el SERVEF a demanar davant de la Seguretat Social la informació a què es referixen els articles d'esta orde.
  
g) Certificat de l'entitat promotora del projecte en què s'acredite que la contractació del treballador s'ha dut a terme amb la seua col·laboració.
  
h) Acreditació de la data d'inscripció en els centres SERVEF com a desocupat del participant en l'itinerari per mitjà de l'aportació de la targeta de demanda d'ocupació.
  
e) En aquell pla d'ocupació en què siga exigible, en el cas que l'entitat empleadora siga una empresa, persona física o jurídica amb independència de la seua forma jurídica, una declaració responsable referida a les ajudes subjectes al règim de mínimis rebudes per l'entitat durant els últims tres anys, comptats des de la primera ajuda obtinguda, amb indicació de l'import, organisme, data de concessió i règim d'ajudes en què s'emparava, o, si és el cas, una declaració responsable de no haver rebut cap ajuda.
  
3. Quan la sol·licitud no reunisca els requisits assenyalats en l'article 70.1 de la Llei 30/1.992, de 26 de novembre, de Règim Jurídic de les Administracions Públiques i del Procediment Administratiu Comú, o no s'acompanye la documentació que, d'acord amb esta orde, resulte exigible, es requerirà l'interessat conforme al que establix l'article 71.1 perquè en el termini de 10 dies esmene la falta o acompanye els documents preceptius, amb indicació que, si no ho fera així, se li tindrà per desistit de la seua petició i es procedirà a l'arxiu de la sol·licitud en els termes prevists en l'article 42 de la citada llei.
  
4. L'Administració podrà demanar de la persona o entitat sol·licitant l'aportació addicional d'altres documents o dades aclaridores que estime necessaris per a resoldre millor sobre la sol·licitud presentada.
  
5. Les sol·licituds hauran de presentar-se en els dos mesos següents a la formalització del contracte i, en tot cas, com a data límit fins al 20 de novembre del 2003. Els contractes subscrits amb els treballadors enviats per les entitats promotores podran celebrar-se fins al 31 d'octubre.
  
Article 23. Requisits de les entitats empleadores
  
Les entitats empleadores hauran de complir els requisits següents:
  
a) Estar al corrent en el compliment de les seues obligacions tributàries i de la Seguretat Social.
  
b) No haver sigut excloses de l'accés als beneficis derivats de l'aplicació dels programes d'ocupació per la comissió d'infraccions molt greus, de conformitat amb el que preveu l'article 46.2 del Text Refós de la Llei d'Infraccions i Sancions en l'Orde Social, aprovat pel Reial Decret Legislatiu 5/2000, de 4 d'agost.
  
c) Estar inscrites com a persones o entitats empleadores en els règims de la Seguretat Social en què hi haja afiliació de treballadors per compte d'altri.
  
d) No haver realitzat extincions de contractes de treball per causes disciplinàries o objectives declarades improcedents per sentència judicial ferma, o en virtut d'acomiadament col·lectiu, en els 12 mesos anteriors a la sol·licitud de l'ajuda.
  
e) No haver sigut sancionat com a responsable directe o solidari, durant els últims cinc anys, per mitjà de resolució administrativa ferma, per una infracció tipificada com a molt greu en la Llei 31/1995, de 8 de novembre, de Prevenció de Riscs Laborals.
  
Article 24. Exclusions
  
Queden exclosos de les ajudes regulades en la present orde els supòsits següents:
  
1. Relacions laborals de caràcter especial previstes en l'article 2.1. del Text Refós de la Llei de l'Estatut dels Treballadors, aprovat pel Reial Decret Legislatiu 1/1995, de 24 de març i la resta de disposicions reglamentàries.
  
2. Contractacions que afecten el cònjuge, ascendents, descendents i la resta de parents, per consanguinitat o afinitat, fins al segon grau inclusivament, de l'empresari o dels que ocupen càrrecs de direcció o siguen membres dels òrgans d'administració de les empreses que revisten la forma jurídica de societat o de les entitats privades sense ànim de lucre, així com les que es produïsquen amb estos últims.
  
3. Contractacions realitzades amb treballadors que en els 24 mesos anteriors a la data de contractació hagueren prestat servicis en la mateixa entitat empleadora per mitjà d'un contracte per temps indefinit.
  
El que disposa el paràgraf anterior serà també d'aplicació en el supòsit de vinculació laboral del treballador, en els vint-i-quatre mesos anteriors a la contractació subvencionable, amb empreses a què el sol·licitant dels beneficis haja succeït en virtut del que establix l'article 44 Text Refós de la Llei de l'Estatut dels Treballadors, aprovat pel Reial Decret Legislatiu 1/1995, de 24 de març.
  
4. Treballadors que hagen finalitzat la seua relació laboral de caràcter indefinit en un termini de tres mesos anterior a la formalització del contracte.
  
5. Les contractacions realitzades per les empreses de treball temporal.
  
6. Les entitats promotores dels itineraris d'inserció no podran rebre ajuda com a entitat empleadora respecte dels desocupats participants en el pla o plans que promoguen i siguen objecte d'ajuda .
  
Article 25. Criteris per a la concessió de les ajudes a les entitats empleadores
  
Les ajudes s'atorgaran fins a esgotar el crèdit disponible segons l'orde en què la sol·licitud haja tingut entrada en qualsevol dels registres d'entrada, sempre que es complisquen els requisits exigits en esta orde i s'acompanye la totalitat de la documentació establida en l'article anterior.
  
Article 26. Justificació i liquidació de les ajudes
  
L'ajuda concedida es liquidarà d'una sola vegada amb la presentació dels contractes de treball en els termes prevists en esta orde.
  
Article 27. Incompatibilitats
  
Les ajudes establides en este capítol són incompatibles amb qualssevol altres ajudes contingudes en els programes de foment d'ocupació de la Generalitat Valenciana o de l'Estat que tinguen el mateix objecte, excepte les bonificacions de quotes a la Seguretat Social.
  
Article 28. Obligacions de les entitats empleadores
  
Amb independència de les obligacions específiques previstes en esta orde i en les que si és el cas expressament s'arrepleguen en la resolució de concessió, són exigibles les següents obligacions genèriques per als empleadors, sense perjuí d'allò que la normativa laboral vigent establix i que a continuació s'indiquen:
  
1. Formalització dels contractes de treball per escrit.
  
2. Realitzar l'activitat o adoptar el comportament que fonamente la concessió de subvenció en la forma i terminis establits.
  
3. Justificar davant de l'òrgan concedent la realització de l'activitat o l'adopció del comportament, així com el compliment dels requisits i condicions que determine la concessió.
  
4. En el cas que el treballador contractat deixe un lloc de treball vacant en l'empresa, esta tindrà l'obligació de substituir-lo en el termini d'un mes per un altre dels participants en el pla o, si no n'hi ha, que reunisca els requisits per a poder ser participant del pla d'ocupació de què es tracte, en les mateixes condicions contractuals que tenia el treballador substituït. Esta substitució haurà de ser comunicada a l'òrgan que va concedir la subvenció en un termini no superior a 15 dies des de la dita substitució. Si la baixa es produïx amb anterioritat a la resolució de concessió prescriurà el dret a la sol·licitud presentada.
  
5. Mantindre els llocs de treball creats i subvencionats, així com els ja existents de caràcter indefinit, un mínim de cinc anys. Els contractes subvencionats hauran de suposar un increment net d'ocupació respecte de la plantilla de personal fix de l'entitat empleadora. Així mateix, l'entitat empleadora no ha d'haver suprimit llocs de treball fixos en els dotze mesos anteriors a la presentació de la sol·licitud d'ajuda.
  
6. Facilitar totes les dades i la informació, en qüestions relacionades amb les subvencions concedides, que els siguen requerits pel SERVEF, així com comunicar a este les incidències i variacions que es produïsquen amb relació a aquelles.
  
7. Per ser ajudes finançades pel Fons Social Europeu, el beneficiari estarà subjecte a les normes d'informació i publicitat que el Reglament (CE) núm. 1159/2000 de la Comissió de 30 de maig del 2000, sobre activitats d'informació i publicitat que han de dur a terme els Estats Membres en relació amb les intervencions dels Fons Estructurals.
  
8. La presentació de sol·licituds a l'empara d'esta convocatòria suposa la prestació del consentiment, per part del beneficiari, perquè el SERVEF puga sol·licitar dels òrgans competents de la Seguretat Social la informació estrictament necessària per a comprovar els extrems a què es referixen els articles d'esta orde.
  
9. Correspon únicament a l'entitat empleadora l'obligació de reintegrar l'ajuda rebuda per la contractació en el cas que s'incomplisquen les obligacions establides en este article.
  
DISPOSICIONS ADDICIONALS
  
Primera
  
La concessió de les ajudes previstes en esta orde estarà condicionada a l'existència de crèdit adequat i suficient per a això en els corresponents Pressuposts de la Generalitat Valenciana per a l'exercici 2003.
  
La present convocatòria queda condicionada a l'existència en els pressuposts econòmics de l'any 2003, de crèdit adequat i suficient per a això, i s'ha de publicar en el Diari Oficial de la Generalitat Valenciana a l'efecte, l'Orde de la Conselleria d'Economia, Hisenda i Ocupació en què es determine l'aplicació pressupostària i la quantia màxima que servisca de suport.
  
Segona
  
En el cas que els documents que han d'acompanyar la sol·licitud de concessió de les ajudes ja estigueren en poder de qualsevol òrgan de l'administració de la Generalitat Valenciana, el sol·licitant podrà acollir-se al que establix l'apartat f) de l'article 35 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sempre que s'hi faça constar la data, l'òrgan o dependència a què van ser dirigits, la identificació del procediment en què obren, i que no hagen transcorregut mes de cinc anys des de la finalització del procediment a què corresponguen.
  
En els supòsits d'impossibilitat material d'obtindre el document, l'òrgan competent podrà requerir al sol·licitant la seua presentació o, si no n'hi ha, l'acreditació per altres mitjans dels requisits a què es referix el document.
  
DISPOSICIONS FINALS
  
Primera
  
Es faculta el director general del SERVEF per a dictar totes les instruccions que siguen necessàries per a l'execució i desplegament del que disposa esta orde.
  
Segona
  
La present orde entrarà en vigor el dia de la seua publicació en el Diari Oficial de la Generalitat Valenciana.
  
Contra el present acte, que esgota la via administrativa, els interessats podran interposar recurs contenciós administratiu en el termini de dos mesos, a comptar des de l'endemà de la seua publicació, davant de la sala Contenciosa Administrativa del Tribunal Superior de Justícia de la Comunitat Valenciana, d'acord amb el que establixen els articles 10.1.a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o, potestativament, recurs de reposició davant d'este mateix òrgan en el termini d'un mes, computats en els termes ja dits, de conformitat amb el que disposen els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener. I això, sense perjuí de la possibilitat que els interessats puguen exercitar, si és el cas, qualsevol altre que estimen procedent.
  
València, 30 de desembre de 2002
  
El conseller d'Economia, Hisenda i Ocupació
  
VICENTE RAMBLA MOMPLET